एसडीओ को 6 हजार रिश्वत लेने पर 5 साल की सजा हुई
.मिडिल स्कूल निर्माण के लिए चेक जारी करने रिश्वत मांगने वाले आरईएस के एसडीओ को 6000 रुपए की रिश्वत लेते रंगे हाथ पकड़ा गया था। मामले में कोर्ट ने रिश्वतखोर अधिकारी को पांच साल कैद और 13 हजार रुपए जुर्माने की सजा सुनाई है।
भानुप्रतापपुर विकासखंड के ग्राम पांढरपुरी मिडिल स्कूल में 2011 में दो अतिरिक्त कक्ष बनाने 4.86 लाख रुपए मंजूर हुए। भानुप्रतापपुर आरईएस के एसडीओपी प्रदीप कुमार देवांगन ने निर्माण राशि जारी करने के लिए प्रधान अध्यापक राजेश तेता से रिश्वत मांगी। जब भी चेक जारी करने की बारी आती, वह रिश्वत मांगता था। कमरों का काम जब लेंटर पर पहुंचा और छत ढलाई की बारी आई, तब एसडीओ देवांगन चेक पर हस्ताक्षर नहीं कर रहा था। वह रिश्वत देने पर ही चेक जारी करने अड़ गया। इस पर प्रधान अध्यापक तेता ने 20 फरवरी 2011 को एंटी करप्शन ब्यूरो, जगदलपुर में शिकायत की। एसीबी ने बातचीत रिकार्डिंग कराई और 24 फरवरी को आरईएस ऑफिस में 6000 रुपए की रिश्वत लेते एसडीओ देवांगन को रंगे हाथ पकड़ लिया।
एसडीओ देवांगन को विशेष न्यायाधीश मनोज कुमार प्रजापति ने भ्रष्टाचार अधिनियम की धारा 7 के तहत चार साल सश्रम व 5000 रुपए जुर्माना, 13 एक डी व धारा 13 दो में पांच साल सश्रम व 8000 रुपए अर्थदंड की सजा सुनाई।
कांकेर। मीडिया को देखते ही पुलिस का आड़ ले एसडीओ ने छिपाया मुंह।
hin_Deva hin_Deva hin_Deva hin_Deva hin_Deva